Auditor's report — EGCO, period 2024 (audited, opinion: unqualified)
Auditor firm: PwC
Signing partner: อมรรัตน์  เพิ่มพูนวัฒนาสุข

บริษัท ผลิตไฟฟ้า จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2567

รายงานของผู้สอบบัญชีรับอนุญาต

เสนอผู้ถือหุ้นของบริษัท ผลิตไฟฟ้า จำกัด (มหาชน)

ความเห็น

ข้าพเจ้าเห็นว่างบการเงินรวมและงบการเงินเฉพาะกิจการแสดงฐานะการเงินรวมของบริษัท ผลิตไฟฟ้า จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2567 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม พ.ศ. 2567

งบกำไรขาดทุนรวมและงบกำไรขาดทุนเฉพาะกิจการสำหรับปีสิ้นสุดวันเดียวกัน

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบการเปลี่ยนแปลงส่วนของเจ้าของรวมและงบการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่มีสาระสำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดย
สภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตาม
ความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับรอบระยะเวลาปัจจุบัน ข้าพเจ้าได้นำเรื่องเหล่านี้มาพิจารณาในบริบทของ
การตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบ
ของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูล
ที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ 
แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่า
งบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในรอบระยะเวลาปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์  เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

28 กุมภาพันธ์ พ.ศ. 2568

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| ณ วันที่ 31 ธันวาคม พ.ศ. 2567 กลุ่มกิจการรับรู้ค่าความนิยม สุทธิจากค่าเผื่อการด้อยค่าเป็นจำนวน 1,823 ล้านบาท คิดเป็น ร้อยละ 0.76 ของมูลค่ารวมของสินทรัพย์ในงบการเงินรวม  โดยค่าความนิยมสุทธิดังกล่าวเกิดจากการซื้อธุรกิจผลิตไฟฟ้าในประเทศฟิลิปปินส์ กลุ่มกิจการรับรู้ขาดทุนจากการด้อยค่าของ ค่าความนิยมจำนวน 1,660 ล้านบาท ในงบกำไรขาดทุนรวมสำหรับ ปี พ.ศ. 2567 ตามที่เปิดเผยในหมายเหตุประกอบงบการเงินข้อ 19 เรื่องค่าความนิยม  ผู้บริหารทดสอบการด้อยค่าของค่าความนิยมเป็นประจำทุกปีหรือเมื่อมีเหตุการณ์หรือสถานการณ์ที่บ่งชี้ว่าค่าความนิยมดังกล่าว อาจมีการด้อยค่า การทดสอบการด้อยค่านั้นจัดทำในระดับของหน่วยสินทรัพย์ที่ก่อให้เกิดเงินสด และคำนวณมูลค่าที่คาดว่าจะได้รับคืนด้วยวิธีมูลค่าจากการใช้หรือวิธีมูลค่ายุติธรรมหักต้นทุนใน การจำหน่ายแล้วแต่จำนวนใดจะสูงกว่า ซึ่งการคำนวณมูลค่าที่ คาดว่าจะได้รับคืนต้องอาศัยวิจารณญาณที่สำคัญของผู้บริหารใน การประมาณการผลการดำเนินงานในอนาคตและการประมาณการกระแสเงินสด รวมถึงการใช้อัตราการคิดลดที่เหมาะสมใน การคิดลดประมาณการกระแสเงินสด ข้อสมมติฐานที่สำคัญที่ใช้ในการคำนวณมูลค่าที่คาดว่าจะได้รับคืน ประกอบด้วยประมาณการราคาขายไฟฟ้าต่อหน่วย ประมาณการปริมาณไฟฟ้าที่จะขายตามกำลังการผลิตของโรงไฟฟ้า ประมาณการต้นทุนเชื้อเพลิง ค่าใช้จ่ายในการดำเนินงานและด้านการลงทุน อัตราเงินเฟ้อและอัตราคิดลด  ข้าพเจ้าให้ความสนใจในการทดสอบการด้อยค่าของค่าความนิยม  ที่เกิดขึ้นจากการซื้อธุรกิจผลิตไฟฟ้าในประเทศฟิลิปปินส์ เนื่องจากความมีสาระสำคัญของตัวเลขและการกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับวิจารณญาณที่สำคัญของผู้บริหารในการประเมินความเป็นไปได้ของแผนธุรกิจในอนาคต | ข้าพเจ้าได้วางแผนการตรวจสอบและปฏิบัติงานดังต่อไปนี้เพื่อประเมินการทดสอบการด้อยค่าของค่าความนิยมที่เกิดขึ้นจาก การซื้อธุรกิจผลิตไฟฟ้าในประเทศฟิลิปปินส์ซึ่งจัดทำโดยผู้บริหาร ประเมินความเหมาะสมของการระบุหน่วยสินทรัพย์ที่ก่อให้เกิดเงินสด สอบถามผู้บริหารเพื่อทำความเข้าใจแผนธุรกิจและทดสอบ การคำนวณค่าเผื่อการด้อยค่าของค่าความนิยม ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ซึ่งสามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้  นอกจากนี้ข้าพเจ้าได้กำหนดวิธีการตรวจสอบและสื่อสารเรื่องดังกล่าวให้แก่ผู้สอบบัญชีของกิจการภายในประเทศฟิลิปปินส์เพื่อให้ปฏิบัติงานดังต่อไปนี้ซึ่งข้าพเจ้าได้ประเมินผลงานดังกล่าวแล้ว สอบถามผู้บริหารเพื่อทำความเข้าใจข้อสมมติฐานที่ผู้บริหารใช้ในการจัดทำประมาณการกระแสเงินสด สอบถามผู้บริหารในเชิงทดสอบเกี่ยวกับข้อสมมติฐานที่สำคัญที่ผู้บริหารใช้ในการทดสอบการด้อยค่าของค่าความนิยม โดยเฉพาะ ข้อมูลที่เกี่ยวกับประมาณการราคาขายไฟฟ้าต่อหน่วย กำลังการผลิตของโรงไฟฟ้า ประมาณการต้นทุนเชื้อเพลิง ค่าใช้จ่ายด้านการดำเนินงานและด้านการลงทุน และอัตราเงินเฟ้อ รวมทั้งเปรียบเทียบข้อสมมติฐานที่สำคัญกับสัญญา ที่เกี่ยวข้อง แหล่งข้อมูลภายนอกที่น่าเชื่อถือและแผนธุรกิจ ที่ได้รับการอนุมัติแล้ว ประเมินความสมเหตุสมผลของแผนธุรกิจโดยเปรียบเทียบ แผนกับผลลัพธ์ที่เกิดขึ้นจริงของปี พ.ศ. 2567  จากผลการปฏิบัติตามวิธีการดังกล่าว ข้าพเจ้าพบว่าข้อสมมติฐานสำคัญที่ผู้บริหารใช้ในการประเมินมูลค่าที่คาดว่าจะได้รับคืนของ ค่าความนิยมมีความสมเหตุสมผลและสอดคล้องกับหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของเงินลงทุนในการร่วมค้า |  |

|  |  |

| อ้างอิงหมายเหตุประกอบงบการเงินข้อ 16 เรื่องเงินลงทุนในบริษัทย่อย บริษัทร่วม และการร่วมค้า บริษัทมีเงินลงทุนในบริษัท ไทย  ไปป์ไลน์ เน็ตเวิร์ค จำกัด ซึ่งเป็นการร่วมค้าที่ให้บริการขนส่งน้ำมันโดยระบบขนส่งทางท่อในประเทศไทย ทั้งนี้ เนื่องจากการดำเนินงานในช่วงแรกของโครงการไม่เป็นไปตามแผนการดำเนินธุรกิจ  ณ วันที่ซื้อเงินลงทุน ผู้บริหารพิจารณาว่าเหตุการณ์ดังกล่าวเป็น ข้อบ่งชี้ว่าเงินลงทุนในการร่วมค้าอาจเกิดการด้อยค่า ดังนั้น ผู้บริหารจึงทดสอบการด้อยค่าของเงินลงทุนในการร่วมค้าและคำนวณมูลค่าที่คาดว่าจะได้รับคืนด้วยวิธีมูลค่ายุติธรรมหักต้นทุนในการจำหน่าย ซึ่งต้องอาศัยวิจารณญาณที่สำคัญของผู้บริหารในการประมาณการผลการดำเนินงานในอนาคตและ การประมาณการกระแสเงินสด รวมถึงการใช้อัตราคิดลดที่เหมาะสมในการคิดลดกระแสเงินสด โดยข้อสมมติฐานที่สำคัญที่ใช้ในการคำนวณมูลค่าที่คาดว่าจะได้รับคืนของเงินลงทุนใน การร่วมค้า ประกอบด้วยประมาณการรายได้ในอนาคต ค่าใช้จ่ายด้านการดำเนินงาน อัตราการเติบโตและอัตราคิดลดที่ใช้ใน การคิดลดประมาณการกระแสเงินสด  จากผลการทดสอบการด้อยค่าของผู้บริหารพบว่ามูลค่าที่คาดว่า จะได้รับคืนของเงินลงทุนในการร่วมค้าต่ำกว่ามูลค่าตามบัญชีทั้ง วิธีราคาทุนและวิธีส่วนได้เสีย ดังนั้น ผู้บริหารจึงรับรู้ผลขาดทุนจากการด้อยค่าของเงินลงทุนในการร่วมค้าตามสัดส่วนการถือหุ้นของบริษัทจำนวน 1,240 ล้านบาทในงบกำไรขาดทุนเฉพาะกิจการและจำนวน 1,040 ล้านบาทในงบกำไรขาดทุนรวมสำหรับปีสิ้นสุดวันที่ 31 ธันวาคม พ.ศ. 2567  ข้าพเจ้าให้ความสนใจในเรื่องการทดสอบการด้อยค่าของเงินลงทุนในการร่วมค้าเนื่องจากความมีสาระสำคัญของตัวเลขและ การกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก อีกทั้งการกำหนด ข้อสมมติฐานดังกล่าวขึ้นอยู่กับวิจารณญาณที่สำคัญของผู้บริหารในการประเมินความเป็นไปได้ของแผนธุรกิจในอนาคต | ข้าพเจ้าได้วางแผนการตรวจสอบและปฏิบัติงานดังต่อไปนี้เพื่อประเมินการทดสอบการด้อยค่าของเงินลงทุนในการร่วมค้าที่จัดทำโดยผู้บริหาร ประเมินความเหมาะสมของข้อบ่งชี้การด้อยค่าของเงินลงทุน ในการร่วมค้าที่จัดทำโดยผู้บริหาร สอบถามผู้บริหารเพื่อทำความเข้าใจแผนธุรกิจและข้อสมมติฐานที่สำคัญที่ผู้บริหารใช้ในการทดสอบการด้อยค่าและประเมินขั้นตอนในการทดสอบการด้อยค่า สอบถามผู้บริหารในเชิงทดสอบเกี่ยวกับข้อสมมติฐานที่สำคัญ ที่ผู้บริหารใช้ในการทดสอบการด้อยค่าเงินลงทุนในการร่วมค้า โดยเฉพาะประมาณการรายได้ในอนาคต ค่าใช้จ่ายด้าน การดำเนินงาน อัตราการเติบโตและอัตราคิดลด รวมทั้งเปรียบ เทียบข้อสมมติฐานที่สำคัญกับสัญญาที่เกี่ยวข้อง แหล่งข้อมูลภายนอกที่น่าเชื่อถือ และแผนธุรกิจที่ได้รับการอนุมัติแล้ว ประเมินความสมเหตุสมผลของแผนธุรกิจ โดยเปรียบเทียบแผนของปี พ.ศ. 2567 กับผลลัพธ์ที่เกิดขึ้นจริง ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ซึ่งสามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้  จากผลการปฏิบัติตามวิธีการดังกล่าว ข้าพเจ้าพบว่าข้อสมมติฐานสำคัญที่ผู้บริหารใช้ในการประเมินมูลค่าที่คาดว่าจะได้รับคืนของ เงินลงทุนในการร่วมค้ามีความสมเหตุสมผลและสอดคล้องกับหลักฐานสนับสนุน |

|  |  |



| เรื่องสำคัญในการตรวจสอบ | วิธีการตรวจสอบ |

|  |  |

| การซื้อเงินลงทุนในการร่วมค้า |  |

|  |  |

| อ้างอิงหมายเหตุประกอบงบการเงินข้อ 16 เรื่องเงินลงทุนใน บริษัทย่อย บริษัทร่วม และการร่วมค้า ในระหว่างปี พ.ศ. 2567  กลุ่มกิจการเข้าซื้อสัดส่วนการลงทุนร้อยละ 50 ใน NatGas Holdings 2, L.L.C. (NatGas) และบริษัทย่อย ซึ่งเป็นกลุ่มโรงไฟฟ้า พลังความร้อนร่วมที่ใช้ก๊าซธรรมชาติเป็นเชื้อเพลิง (CCGT) จำนวนสามแห่งในประเทศสหรัฐอเมริกา ซึ่งกลุ่มกิจการเสร็จสิ้น การปันส่วนต้นทุนการซื้อเงินลงทุนแล้วในระหว่างปี ผู้บริหารของกลุ่มกิจการประเมินว่าการซื้อเงินลงทุนดังกล่าวเป็นการซื้อส่วนได้เสียในการร่วมค้าภายใต้คำนิยามที่ระบุไว้ในมาตรฐานการรายงานทางการเงินฉบับที่ 11 เรื่องการร่วมการงาน อีกทั้งมาตรฐานการบัญชีฉบับที่ 28 เรื่องเงินลงทุนในบริษัทร่วมและการร่วมค้า กำหนดให้ผู้บริหารต้องวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อเงินลงทุนและพิจารณาการปันส่วนต้นทุนการซื้อ เงินลงทุนตามมาตรฐานการรายงานทางการเงินฉบับที่ 3  เรื่องการรวมธุรกิจ โดยมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาแสดงรวมอยู่ในต้นทุนของเงินลงทุน  ผู้บริหารใช้ผู้ประเมินอิสระที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการซื้อเงินลงทุน ซึ่งส่วนใหญ่ประกอบด้วย โรงไฟฟ้า สัญญากำลังการผลิตระยะยาว (Long-term capacity contracts) และเงินกู้ยืมระยะยาว ทั้งนี้ ในการวัดมูลค่ายุติธรรมของสินทรัพย์สุทธิที่ระบุได้ที่ได้มาต้องอาศัยข้อสมมติฐานและวิจารณญานที่สำคัญของผู้บริหารในการเลือกใช้วิธีในการประเมินมูลค่ายุติธรรม การประมาณการผลการดำเนินงานและการประมาณการกระแสเงินสดในอนาคต รวมถึงการใช้อัตราการคิดลดที่เหมาะสมใน การคิดลดประมาณการกระแสเงินสด  ข้าพเจ้าให้ความสนใจในเรื่องการประมินมูลค่ายุติธรรมของโรงไฟฟ้าและสัญญากำลังการผลิตระยะยาว (Long-term capacity contracts) เนื่องจากความมีสาระสำคัญของตัวเลข และการประเมินมูลค่ายุติธรรมอาศัยข้อสมมติฐานและวิจารณญานที่สำคัญของผู้บริหาร | ข้าพเจ้าปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับการที่ผู้บริหารประเมินการซื้อเงินลงทุนและการวัดมูลค่ายุติธรรมของสินทรัพย์สุทธิที่ระบุได้ที่ได้มาจากการซื้อเงินลงทุน และการปันส่วนต้นทุนการซื้อเงินลงทุน อ่านสัญญาซื้อขายหุ้นและสอบถามผู้บริหารเพื่อทำความเข้าใจในข้อกำหนด เงื่อนไขต่าง ๆ และรายการที่เกิดขึ้น ประเมินการใช้วิจารณญานของผู้บริหารสำหรับการจัดประเภท เงินลงทุนดังกล่าวว่าเป็นการซื้อส่วนได้เสียในการร่วมค้าและ การปฏิบัติตามหลักการของการรวมธุรกิจ  ประเมินความเหมาะสมของการระบุสินทรัพย์ที่ระบุได้ที่ได้มาและหนี้สินที่รับมา ณ วันที่ซื้อเงินลงทุน รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการซื้อเงินลงทุน  ประเมินความรู้ความสามารถ คุณสมบัติ และประสบการณ์ของ ผู้ประเมินอิสระซึ่งเป็นผู้เชี่ยวชาญที่ผู้บริหารใช้ ทดสอบการคำนวณมูลค่ายุติธรรมของโรงไฟฟ้าและสัญญากำลังการผลิตระยะยาว (Long-term capacity contracts) โดยผู้เชี่ยวชาญของผู้สอบบัญชีในประเทศสหรัฐอเมริกา และประเมินความสมเหตุสมผลของข้อสมมติฐานที่สำคัญ ได้แก่ ประมาณการราคาขายไฟฟ้าในอนาคต กำลังการผลิตของโรงไฟฟ้า ประมาณการต้นทุนเชื้อเพลิง ค่าใช้จ่ายในการดำเนินงาน รวมทั้งการเปรียบเทียบข้อสมมติฐานที่สำคัญกับสัญญา ที่เกี่ยวข้องและแหล่งข้อมูลภายนอกที่น่าเชื่อถือ  ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ซึ่งสามารถอ้างอิงได้จากข้อมูลที่เปิดเผยโดยทั่วไป โดยผู้เชี่ยวชาญของผู้สอบบัญชีในประเทศสหรัฐอเมริกา เพื่อประเมินว่าอัตราคิดลดที่ผู้บริหารใช้อยู่ในเกณฑ์ที่สามารถยอมรับได้  จากผลการปฏิบัติงานดังกล่าว ข้าพเจ้าพบว่าการประเมินการซื้อเงินลงทุนในธุรกิจโรงไฟฟ้าพลังงานความร้อนร่วมเป็นการซื้อ ส่วนได้เสียในการร่วมค้าภายใต้คำนิยามที่ระบุไว้ในมาตรฐาน การรายงานทางการเงินฉบับที่ 11 อีกทั้ง ข้อสมมติฐานสำคัญ ที่ผู้บริหารใช้ในการประเมินมูลค่ายุติธรรมของโรงไฟฟ้าและสัญญากำลังการผลิตระยะยาว (Long-term capacity contracts)  มีความสมเหตุสมผลและเป็นไปตามวิธีการบัญชีในเรื่องการรวมธุรกิจ |

|  |  |